हल्द्वानी। कालाढूंगी विधायक बंशीधर भगत के समक्ष बूथ संख्या 125 व 126 में गोपाल राम व चन्द्रशेखर आर्या के नेतृत्व में दर्जनों लोगों ने भाजपा की सदस्यता ग्रहण कर ली। जिनका फूलमालाओं से भव्य स्वागत किया। इस दौरान विधायक बंशीधर भगत ने कहा कि देश व प्रदेश में भाजपा सरकारें जनहित में कार्य कर रही हैं। लोगों के लिए अनेकों योजनाएं संचालित की जा रही हैं। जिससे प्रभावित होकर भाजपा पर आस्था जता रहे हैं और पार्टी की सदस्यता ग्रहण कर रहे हैं। उन्होंने कहा कि जहां एक ओर प्रधानमंत्री नरेंद्र मोदी के नेतृत्व में देश विकास के पथ पर लगातार अग्रसर हो रहा है। वहीं प्रदेश में मुख्यमंत्री त्रिवेंद्र सिंह रावत के नेतृत्व में दूरस्थ क्षेत्रों तक विकास की किरण पहुंच रही है। समस्याओं का प्राथमिकता से निराकरण किया जा रहा है। इसके लिए अधिकारियों को आवश्यक दिशा-निर्देश भी दिये गये हैं। उन्होंने कहा कि भाजपा सरकारों को जनता सराह रही है। जिसके चलते वह तेजी के साथ पार्टी से जुड़ रही है। उन्होंने कहा कि जनता अब विपक्षी दलों की नीतियों व रीतियों से आजिज आ चुकी है और भाजपा में ही विश्वास जता रही है। इस दौरान भाजपा हल्द्वानी पश्चिमी मण्डल अध्यक्ष नवीन भटृ, पूर्व मण्डल अध्यक्ष प्रताप बोहरा, ग्राम प्रधान सतवंत सिंह, ग्राम प्रधान कमल पलड़िया, कैलाश जोशी, विपीन पाण्डे, रवि कुरिया समेत कई लोग उपस्थित रहे।